Točka 11.

     
           REPUBLIKA HRVATSKA
VUKOVARSKO-SRIJEMSKA ŽUPANIJA
       OPĆINA LOVAS
       OPĆINSKO VIJEĆE
       KLASA: 372-01/26-02/
       URBROJ: 2196-17-01-26- 
       U Lovasu, __. studenog 2026.

Temeljem članka 6. Zakona o zakupu i kupoprodaji poslovnoga prostora („Narodne novine“ Republike Hrvatske broj 125/11, 64/15, 112/18, 123/24) i članka 30. Statuta Općine Lovas („Službeni vjesnik“ Vukovarsko-srijemske županije br. 04/21, 8/25, 14/25) Općinsko vijeće Općine Lovas na svojoj 13. sjednici održanoj dana __. studenog 2026. godine donosi
	

PRIJEDLOG – ODLUKU 
o oslobađanju obveze plaćanja
zakupnine za poslovni prostor


Članak 1.
Ovom Odlukom oslobađa se SWEET CAKE TANJA, obrt za proizvodnju kolača, vl. Tanja Pap, OIB: 96009353105 (u daljnjem tekstu: Zakupnik), obveze plaćanja zakupnine za poslovni prostor u vlasništvu Općine Lovas.
Poslovni prostor iz stavka 1. ovog članka nalazi se na adresi Trg hrvatskih branitelja 1, Opatovac, označen kao k.č. 161/2, k.o. Opatovac 334219, u naravi Prizemlje Doma kulture, ukupne površine 49,46 m2.

Članak 2.

Zakupnik se oslobađa plaćanja zakupnine za cijelo vrijeme trajanja Ugovora o zakupu poslovnoga prostora KLASA: 372-01/26-02/01; URBROJ: 2196-17-03-26-6, od 02. srpnja 2026. godine, odnosno za ugovoreno razdoblje od 5 (pet) godina, računajući od 02. srpnja 2026. godine do 01. srpnja 2031. godine.


Članak 3.

Oslobađanje od plaćanja zakupnine iz članka 1. ove Odluke odobrava se na temelju zapisnika komunalnog i poljoprivrednog redara od dana 02. srpnja 2026. godine.

Zapisnikom je utvrđeno da su na predmetnom poslovnom prostoru nužna hitna i opsežna investicijska ulaganja radi privođenja prostora svrsi i obavljanju djelatnosti. Procijenjena vrijednost potrebnih ulaganja nadilazi ukupan iznos ugovorene zakupnine za cijelo vrijeme trajanja zakupa od 5 godina.

Temeljem zapisnika komunalnog i poljoprivrednog redara od 26. listopada 2026. godine, ustanovljeno je kako su izvršena predviđena investicijska ulaganja, odnosno prostor je priveden svrsi korištenja.

Sva izvršena ulaganja u poslovni prostor smatraju se trajnim povećanjem vrijednosti nekretnine i trajno ostaju u vlasništvu Općine Lovas, bez prava Zakupnika na povrat uloženih sredstava nakon isteka ili raskida Ugovora o zakupu, izuzev ostvarenog oslobođenja od zakupnine iz ove Odluke.


Članak 4.

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.



Predsjednik Općinskog vijeća
univ. spec. oec. Mario Peulić

